b'\n_START_ARTICLE_\nDarbo teismas\n_START_PARAGRAPH_\nDarbo teismas\xc2\xa0\xe2\x80\x93 specializuotas teismas, nagrin\xc4\x97jantis darbo bylas (sprend\xc5\xbeiantis teisinius darbo gin\xc4\x8dus). Darbo teismai yra savaranki\xc5\xa1ka teismin\xc4\x97s vald\xc5\xbeios \xc5\xa1aka.\n_START_SECTION_\nBelgija\n_START_PARAGRAPH_\nBelgijoje veikia darbo teis\xc4\x97s teismas (Arbeidsrechtbank) kaip pirmosios instancijos teismas darbo bylose. Darbo tribunolas (Arbeidshof), paskutin\xc4\x97s instancijos teismas.\n_START_SECTION_\nVokietija\n_START_PARAGRAPH_\nLabiausiai darbo teism\xc5\xb3 sistema yra i\xc5\xa1pl\xc4\x97tota Vokietijoje. Reicho Darbo Teismas \xc4\xafsteigtas XX a. prad\xc5\xbeioje (1925 m.). Veikia Vokietijos Federalinis Darbo Teismas. Reglamentuoja Vokietijos darbo teism\xc5\xb3 \xc4\xafstatymas.\n_START_SECTION_\nLietuva\n_START_PARAGRAPH_\nLietuvoje kol kas n\xc4\x97ra darbo teism\xc5\xb3. 2003\xc2\xa0m. buvo atliktas mokslinis taikomasis tyrimas \xe2\x80\x9eDarbo byloms nagrin\xc4\x97ti specializuot\xc5\xb3 teism\xc5\xb3 \xc4\xafsteigimo Lietuvoje galimyb\xc4\x97s\xe2\x80\x9c (j\xc4\xaf atliko prie Teis\xc4\x97s instituto sudaryta darbo grup\xc4\x97, vykdydama JT vystymo programos Nacionalinio \xc5\xbemogaus teisi\xc5\xb3 r\xc4\x97mimo ir apsaugos veiksm\xc5\xb3 plan\xc4\x85; darbo grup\xc4\x97s vadovas\xc2\xa0\xe2\x80\x93 Teis\xc4\x97s instituto Informacinio metodinio skyriaus ved\xc4\x97jas Jonas Misi\xc5\xabnas). Konstatuota, kad Lietuvoje yra visos s\xc4\x85lygos \xc4\xafstatym\xc5\xb3 nustatyta tvarka operatyviai ir teisingai spr\xc4\x99sti darbo bylas. Ta\xc4\x8diau siekiant veiksmingiau ginti su darbu susijusias \xc5\xbemogaus teises, b\xc5\xabtina toliau tobulinti teism\xc5\xb3 veiklos organizavim\xc4\x85 ir teisminio darbo byl\xc5\xb3 nagrin\xc4\x97jim\xc4\x85.'